Václav Komárek

**Václav Komárek** S.D.B. (født 12. oktober 1929 i Holice i Tsjekkoslovakia, død 22. mai 1994 i Praha i Tsjekkia) var en katolsk ordensgeistlih og prest tilhørende salesianerordenen, aktivist og dissident.
## Liv og virke
### Bakgrunn
Václav Komárek ble født som første barn av en postarbeider i Holice nær Olomouc, og han hadde to yngre søstre. Etter fem klassetrinn på barneskolen i Holice begynte han på rfealgymnaset i Praha-Libne i 1940, og sluttet seg til den salesianske ungdommen i nærliggende Kobylisy. I 1944 dro han til Dvorek nær Přibyslav, hvor den tiden salesianeraspirantene fant tilflukt. I 1945–1946 fortsatte han i Fryšták under ledelse av pater Oldřich Med. 
### Salesianer
I august 1946 begynte han i det salesianske novisiatet i Hodoňovice. Han avla sine første løfter den 1. august 1947 overfor pater Ignác Stuchlý. Han fortsatte studiene ved salesianerskolen på Přestavlky slott, inkludert filosofi under pater František Socha. Han ble uteksaminert fra gymnasiet i Holešov.

Etter at religiøse ordener ble forbute og alle kirkeskoler ble stengte den 3. april 1950, begynte han å jobbe som hjelpearbeider på en penicillinfabrikk i Roztoky nær Praha. Han besto ikke opptaksprøvene til universitetet, så han forbedret kvalifikasjonene sine som medisinsk laboratorietekniker og begynte på sykehuset (KÚNZ) i Olomouc. 

Etter to års fulltids militærtjeneste ved gardebataljonen nær Tábor og etter å ha forlenget militærtjenesten med et halvt år i Domažlice, begynte han på *Vinohrad sykehus* i Praha i 1954 som laboratorietekniker. Han forbedret sine kvalifikasjoner ytterligere ved å studere biokjemi ved gymnasiet i Praha og begynte ved biofysisk institutt ved fakultetet for allmennmedisin ved Karlsuniversitetet i Praha.

På 1950-tallet samarbeidet han med pater Jan Rob og andre i undergrunnskirkens aktiviteter, der han arbeidet med barn, organiserte møter og reproduserte religiøse tekster fra forbudt litteratur. Etter at pater Rob ble fengslet, fortsatte han å samarbeide med Jan Vývoda, František Pospíšil, Bětuška Nováková og Josef Malůš. Han fullførte sine teologiske studier med evige løfter, som han avla den 28. september 1958.

### Prest
Den 7. januar 1968 ble han ordinert til prest av biskop Gerhard Schaffran i Görlitz i Øst-Tyskland. I april 1968 begynte han som vindusvasker, og samtidig, under ledelse av pater Josef Kubín og pater Františa, deltok han i den salesianske renovering av *Det hellige kors' kirke* (Sv. Kříže) i Praha ved vollgraven. 

Fra 2. juli 1969 til 31. mars 1972 hadde han statlig godkjenning til å utføre tjeneste som assisterende prest i *Sv. Kříže*-kirken. Han organiserte for eksempel sammen med Jaroslav Kopecký og Jan Vývoda, med stor anerkjennelse fra ungdommen. Det ble holdt torsdagsgudstjenester kjent som rytmiske messer eller *beat*-messer. Bandene* Giovanni* og *Poutníci* spilte der, lysbilder ble vist, og musikken fra musikalen Jesus Christ Superstar ble hørt der for første gang offentlig. Han møtte pater Jiří Reinsberg, Bonaventura Bouš og mange andre. Ved å organisere aktiviteter for ungdommen ble han svært populær, men ubekvem for kommunen og det politiske regime. Den 8. april 1972 ble han overført til sognekirken *St. Wenzel* i Praha-Smíchov, hvor han fortsatte sine aktiviteter. 

Hans statlige godkjenning ble trukket tilbake 31. desember 1973 ved en beslutning fra Avdelinge for kirkesaker i kulturavdelingen i den nasjonale komité i hovedstaden Praha.

Samtidig jobbet han fortsatt som vindusvasker i Firmaet *N.P. Cleaning* i Praha. Han var en av grunnleggerne og organisatorene av «den skjulte kirke»s aktiviteter: i en gruppe med Josef Zvěřina, Fridolín Zahradník og Jan Konzal rekrutterte han nye aktivister, organiserte gruppemøter, forelesninger, formidlet kontakter og hjalp til på mange måter. Han er kjent under kallenavnet «Anofeles». Han samarbeidet blant annet med *Christliche Arbeitjugend* i DDR. Han studerte i hemmelighet teologi hos salesianerne sammen med Pavel Hradílek. Den 24. mai 1982 begynte han å jobbe som assisterende landmåler for *Uranindustri-Gruveselskap * og arbeidet i Praha med oppmåling for undergrunnsbanekonstrstruksjonen. 

Han gjennomgikk flere ryggoperasjoner, hvoretter han mottok delvis uførepensjon. Fra den 22. mai 1986 til den 12. oktober 1988 arbeidet han som postombærer og hjelpearbeider før han pensjonerte seg. Den 2. mai 1988 forsøkte han uten hell å få tilbake statlig godkjenning til å utføre prestetjeneste ved *Sv. Vojtěch* i Praha. 

Etter november 1989 assisterte han som prest ved *St. Gabriel* i Praha med mons. Václav Malý. 

Han døde etter lang tids sykdom og sykehusopphold under behandling hos *Carlo Borromeussøstrene* søndag morgen pinsedag, den 22. mai 1994. Han er gravlagt i den salesianske krypten i Praha-Ďáblice.

## Kilder, litteratur
*  Jaroslav Vracovský, *Chaloupky. Salesiánské prázdninové tábory v době totality*. Portál Praha 2002, ISBN 80-7178-705-1
*  Marie Rút Křížková, *Kniha víry, naděje a lásky, 70 let salesiánského hnutí v Čechách a na Moravě*. Portál Praha 1996.

## Eksterne lenker
* Pavel Hradilek: http://www.getsemany.cz/node/3129